મુખ્યમંત્રી ગ્રામ સડક યોજના અંતર્ગત અને સંસદ સભ્યની ગ્રાન્ટમાંથી રસ્તાઓ મંજૂર કરતા વાંસદાથી રાયબોર સુધી ૩.૩૭ કરોડ અને ગામના આંતરિક ૮ લાખના રસ્તાઓનું ખાતમુહૂર્તવિધિ જિલ્લા પંચાયત પ્રમુખ અને જિલ્લા ભાજપ પ્રમુખના હસ્તે કરવામાં આવ્યું હતું. . મળતી માહિતી મુજબ વાંસદા નગરના ખાંભલાઝાપા ફળિયાથી સીતાપુર, ખાંભલા, વાંગણ થઇ રાયબોર ગામ સુધી રસ્તાનું નવીનીકરણ કરવાની રજૂઆતના પગલે જિલ્લા ભાજપ પ્રમુખ નરેશભાઇ પટેલના પ્રયાસથી મુખ્યમંત્રી ગ્રામ સડક યોજના અંતર્ગત ઉપરોક્ત રસ્તાના નવીનીકરણ માટે રૃપિયા ૩.૩૭ કરોડની ગ્રાન્ટ મંજૂર કરવામાં આવી હતી.